1. বাংলাদেশে সর্বশেষ গণভোট অনুষ্ঠিত হয় কত সালে?\n2. নীলনদ প্রবাহিত -\n3. 'House of Lords' এবং ' House of Commons' কোন দেশের পার্লামেন্ট ?\n4. বাংলাদেশের কিশোর অপরাধের বয়সসীমা-\n৬ - ১০\n৭ - ১৮\n৭ - ১৬\n৬ - ১৮\n5. কে লৌহমানবী নামে পরিচিত?\n6. আবু গারিব কী?\n7. বাংলাপিডিয়ার প্রকাশক কে?\n8. রাজশাহী বিশ্ববিদ্যালয়ের শহীদ মিনারের নকশা কে করেন?\nশিল্পী মর্তুজা বশীর\nশিল্পী মৃণাল হক\n9. ক্যামব্রিজ বিশ্ববিদ্রালয় বাংলাদেশের কোন শিল্পীকে ‘ম্যান অব এশিয়া’ পদকে ভুষিত করে?\n10. ২০১৩ সালে শান্তিতে নোবেল পুরস্কার পেয়েছে কোন সংস্থা?\nআন্তর্জাতিক কৃষি উন্নয়ন তহবিল\nবিশ্ব বুদ্ধিবৃত্তিক সম্পদ সংস্থা\nরাসায়নিক অস্ত্র নিরস্ত্রীকরণ সংস্থা\nজাতিসংঘ শিল্পোন্নয়ন সংস্থা\n11. বাংলাদেশি বিজ্ঞানী আয়েশা আরেফিন টুম্পা কৃত্রিম মানব ফুসফুস উদ্ভাবন করেছেন কোন দেশে?\n12. বর্তমান বিশ্বের বাংলাভাষার অবস্থান কততম?\n13. OMR-এর অর্থ কী?\nOnly Memory Reader\nOptical Memory Reader\nOptical Modem Reader\n14. ২০১৪ সালে অস্কার প্রতিযোগিতায়া বংালাদেশ থেকে কোন চলচ্চিত্রটি অংশ গ্রহণ করবে?\n15. নোবেল পুরস্কার কোন দেশ থেকে দেয়া হয়?\n16. বাংলাদেশি বংশোদ্ভুত ব্রিটিশ তরুণ উদ্যোক্তা, লেখক ও বক্তা কে?\n17. ’আল-কুরআন’ -সর্বপ্রথম বাংলায় অনুবাদ করেন কে?\nভাই গিরশিচন্দ্র সেন\nমওলানা আমির উদ্দিন বাসুনিয়া\nড. তালিম আবু নাসের\n18. ’শিল্প বিপ্লব’- প্রথম কোন দেশে হয়?\n19. সার্কভুক্ত কোন দেশে শিক্ষিতের হার সবচেয়ে বেশি?\n20. বরেন্দ্র গবেষণা জাদুঘর কোথায় অবস্থিত?\n21. একটি ব্যাংক চেকের মেয়াদকাল-\n22. ট্রাফালগার যুদ্ধে কোন দেশ জয় লাভ করে?\n23. কোন ভাষায় সবচেয়ে বেশি সংখ্যাক মানুষ কথা বলে?\n24. বাংলাদেশ সংবিধানে মোট অনুচ্ছেদের সংখ্যা কত?\n25. কোন উৎস থেকে বাংলাদেশ সরকারের সর্বোচ্চ রাজস্ব আয় হয়?\nআমদানি ও রপ্তানী শুল্ক\nমূল্য সংযোজন করা (মুসক)\n26. জহির রায়হানের Stop Genocide কোন ধরনের রচনা?\n27. বাংলা নববর্ষ কে চালু করেছিলেন?\n28. Seven Sisters কী?\n29. হাজার হ্রদের দেশ কোনটি?\n30. বিশ্বের প্রাচীনতম সভ্যতা কোথায় গড়ে উঠেছিল?\n31. ’সবার উপরে মানুষ সত্য তাহার উপরে নাই’ উক্তিটি কার?\n32. ’সূর্য’ শব্দটির প্রতিশব্দ-\n33. কোনটি মুক্তিযুদ্ধভিত্তিক উপন্যাস?\n34. বাংলা বর্ণমালায় স্বরবর্ণের সংখ্যা কয়টি?\n35. ’obese' শব্দটির অর্থ-\n36. ’আদালত’ কোন ভাষার শব্দ?\n37. ’Police’ শব্দটি কোন ভাষা থেকে এসেছে?\n38. দ্বি-জাতিতত্ত্বের রূপকার কে?\n39. ইউরোপের মুসলমান দেশ-\n40. পৃথিবীর শ্রেষ্ট শিল্প প্রধান দেশ কোনটি?\n41. টিপাইমুখ ভারতের কোন রাজ্যে অবস্থিত?\n42. আগুনের পরশমণি চলচ্চিত্রের পরিচালক-\n43. সিয়ার্স টাওয়ার কোথায় অবস্থিত?\n44. এমিরিটাস প্রফেসরের চাকুরীর মেয়াদ-\n45. আলেকজান্ডারের শিক্ষক-\n46. এশীয় উন্নয়ন ব্যাংকের প্রধান কার্যালয় কোথায়?\n47. টলেমী ছিলেন একজন-\n48. BARDিএর প্রতিষ্ঠাতা কে?\nমোঃ মোনামুল হক\n49. ড. মুহাম্মদ ইউনুস নোবেল পুরস্কার পান-\n50. বাংলাদেশে বর্তমান মাথাপিছু আয়-\n৪০০ ডলারের নিচে\n৫০০ ডলারের নিচে\n51. বাংলাদেশের সাথে কুটনৈতিক সম্পর্ক নাই কিন্তু বাণিজ্যিক সম্পর্ক আছে এমন দেশ কোনটি?\n52. বাংলাদেশের সংবাদ সংস্থা কোনটি?\n54. হোমার কোন ভাষার কবি?\n55. হেলেনী সভ্যতার দেশ কোনটি?\n56. বিশ্বের প্রাচীনতম বিশ্ববিদ্যালয় কোনটি?\n57. বাংলাদেশের জাতীয় পতাকার ডিজাইনার কে?\n58. মার্কিন যুক্তরাষ্ট্রের প্রথম প্রেসিডেন্ট কে?\n59. হোমিওপ্যাথিক ঔষধের আবিষ্কারক কে?\n60. মুঘল বংশের প্রতিষ্ঠাতা কে?\n61. The God of Small Things-গ্রন্থের রচয়িতা কে?\n62. ইতিহাসের প্রতিষ্ঠাতা কাকে বলা হয়?\nএদের কাকেই নয়\n63. আধুনিক দর্শনের জনক কাকে বলা হয়?\n64. ব্রিটেনে কোন পদ্ধতির সরকার বিদ্যমান?\n65. কলম্বাস আমেরিকা আবিষ্কার করেন কোন সালে?\n66. 'Alumni' শব্দটির একবচন কোনটি?\n67. 'Cold war'-হচ্ছে-\n68. বাংলাদেশের পাবলিক সার্ভিস কমিশন কোন ধরনের প্রতিষ্ঠান?\n69. হেরান্ড ট্রিবিউন পত্রিকা থেকে প্রকাশিত হয়?\n70. বাংলাদেশের পোশাক সর্বাধিক কোন দেশের রপ্তানি করা হয়?


রক্তদানে উপকৃত হন দাতা নিজেই - BD Sylhet News রক্তদানে উপকৃত হন দাতা নিজেই - BD Sylhet News\nলাইফস্টাইল ডেস্কঃ ১৪ জুন বিশ্ব রক্তদাতা দিবস তথা World Blood Donor Day (WBDD)। ২০০৪ সালে প্রতিষ্ঠিত হওয়া এই দিনটিতে রক্তদানের প্রয়োজনীয়তা সম্পর্কে মানুষের সচেতনতা বৃদ্ধির চেষ্টা করা হয়। পাশাপাশি বিশ্বের রক্তদাতাদের এই বিশেষ দিনে কৃতজ্ঞতা জানাতেই দিনটি পালন করা হয় বিশ্বব্যাপী। ওয়ার্ল্ড হেলথ অর্গানাইজেশন (WHO) দ্বারা চিহ্নিত আটটি অফিশিয়াল ‘গ্লোবাল পাবলিক হেলথ’ ক্যাম্পেইনিংয়ের মধ্যে একটি হলো বিশ্ব রক্তদাতা দিবস।\nবিশ্ব রক্তদাতা দিবসের মূল উদ্দেশ্য হলো গোটা বিশ্বের মানুষকে রক্তদানের ব্যাপারে সচেতন করে তোলা, উদ্বুদ্ধ করা, মানুষের মাঝে সংহতি এবং সামাজিক সম্প্রীতি বাড়াতে রক্তদানের গুরুত্ব প্রচার, রক্তদানের ক্ষেত্রে অমূলক ভয় দূর করা, নতুন রক্তদাতা তৈরি করা এবং নিরাপদ রক্ত ব্যবহারে উৎসাহিত করা। সেই সঙ্গে দেশের জনগণকে প্রাণঘাতী রক্তবাহিত রোগ হেপাটাইটিস বি, হেপাটাইসিস সি, এইডস, সিফিলিস এবং ম্যালেরিয়া রোগ থেকে নিরাপদ থাকার জন্যে স্বেচ্ছা রক্তদান ও রক্তের সঠিক ব্যবহার নিশ্চিত করা। দেশ-বিদেশের বিভিন্ন প্রান্তে অনেক সংস্থা, স্বেচ্ছাসেবীরা এগিয়ে আসেন রক্তদানের মহৎ ব্রত নিয়ে। তাদের প্রতি কৃতজ্ঞতা প্রকাশ এবং তাদের একত্রে কাজ করার বার্তাও দেয়া হয় এ বিশেষ দিনটির মাধ্যমে।\n২০২২ সালে বিশ্ব রক্তদাতা দিবসের বিশ্বব্যাপী অনুষ্ঠানের আয়োজক দেশ মেক্সিকো। এ দিবসকে কেন্দ্র করে বৈশ্বিক অনুষ্ঠানের আয়োজন হবে মেক্সিকো সিটিতে। প্রতিবছর বিশ্ব স্বাস্থ্য সংস্থা দিবসটির একটি প্রতিপাদ্য বিষয় ঠিক করে। ২০২২ সালে দিবসটির প্রতিপাদ্য বিষয়- ‘Donating blood is an act of solidarity. Join the effort and save lives’.\nরক্তদানে যেভাবে উপকৃত হন রক্তদাতা\nরক্তদান যে গ্রহীতাদের জীবনকেই শুধু বাঁচায় তা-ই নয়, নিয়মিত রক্তদান রক্তদাতাকেও দিতে পারে অসাধারণ সব উপকার:\nহৃদরোগের ঝুঁকি কমানো\nআমেরিকান জার্নাল অব এপিডেমিওলজিতে প্রকাশিত এক গবেষণা প্রতিবেদনে বলা হয় যে, নিয়মিত রক্তদাতাদের হৃদরোগে আক্রান্ত হওয়ার ঝুঁকি ৩৩ ভাগ কম এবং তাদের হার্টঅ্যাটাক হওয়ার ঝুঁকি কম ৮৮ ভাগ। রক্তদান করলে দাতার শরীরে লৌহের পরিমাণ কমে যাওয়াকেই এর কারণ হিসেবে বলেন বিজ্ঞানীরা।\nরক্তে লৌহের পরিমাণ বেশি থাকলে রক্ত ঘন হয়, কোলেস্টেরল তৈরি হওয়ার হার ক্রমান্বয়ে বাড়তে থাকে। আর কোলেস্টেরলের সাথে যে হৃদরোগের যোগ আছে তা তো কারো অজানা নয়। তাছাড়া লোহা বা আয়রনের পরিমাণ বেড়ে গেলে অনিয়মিত হৃদস্পন্দন, অবসাদ, পেশির দুর্বলতা, ধমনীর শক্ত হয়ে যাওয়া, লিভার বড় হয়ে যাওয়াসহ নানান অসুখের সম্ভাবনা বেড়ে যায়।\nঅন্যদিকে রক্ত দিলে একজনের শরীর থেকে প্রায় ২২৫ থেকে ২৫০ মিলিগ্রাম লোহা বেরিয়ে যায়। যা হৃদরোগসহ এর কারক হিসেবে যেসব লক্ষণ দেখা দিতে পারে তার ঝুঁকি কমায়।\nবাড়তি ওজন হ্রাস\nপ্রতি পাইন্ট (এক গ্যালনের আট ভাগের এক ভাগ) রক্ত দিলে ৬৫০ ক্যালরি করে শক্তি খরচ হয়। কারণ দেহ তখন তা পূরণের জন্যে কাজে নিয়োজিত হয়। কাজেই ওজন কমানোর ক্ষেত্রে এর ভূমিকা গুরুত্বপূর্ণ।\nমিলার-কিস্টোন ব্লাড সেন্টারের এক গবেষণায় দেখা যায়, যারা বছরে দুই বার রক্ত দেয়, অন্যদের তুলনায় তাদের ক্যান্সারে আক্রান্ত হওয়ার ঝুঁকি কম। বিশেষ করে ফুসফুস, লিভার, কোলন, পাকস্থলী ও গলার ক্যান্সারের ঝুঁকি নিয়মিত রক্তদাতাদের ক্ষেত্রে অনেক কম বলে দেখা গেছে। চার বছর ধরে ১২০০ লোকের ওপর এ গবেষণা চালানো হয়। গবেষকরা বলেন, নিয়মিত রক্ত দিলে রক্তের ইনফ্লেমেটরি মার্কার কমে ও এন্টিঅক্সিডেন্ট উৎপাদন ক্ষমতা বাড়ে।\nবিনামূল্যে সুস্থতা যাচাই\nরক্ত দিতে এলে প্রতিবারই একজন রক্তদাতার সুস্থতার বেশ কিছু পরীক্ষা একদম ফ্রি হয়ে যাচ্ছে। যেমন তার নাড়ি, ব্লাড প্রেশার, দেহের তাপমাত্রা, হিমোগ্লোবিন মাত্রা ইত্যাদি। তাছাড়া রক্ত দেয়ার পর তার হয়ে যাচ্ছে হেপাটাইটিস বি, হেপাটাইটিস সি, এইচআইভি, সিফিলিস, গনোরিয়া এরকম রক্তবাহিত পাঁচটি রোগের স্ক্রিনিং। ফলে প্রতি চার মাসে একবার করে বছরে তিনবার হয়ে যাচ্ছে তার সুস্থতার সার্বিক একটি যাচাই। রক্তদাতা জানতে পারেন তিনি কোনো সংক্রামক রোগে ভুগছেন কিনা।\nপ্রাণবন্ততা ও কর্মক্ষমতা বৃদ্ধি\nরক্তদান করার সঙ্গে সঙ্গে আমাদের শরীরের মধ্যে অবস্থিত বোনম্যারো বা অস্থিমজ্জা নতুন কণিকা তৈরির জন্য উদ্দীপ্ত হয়। রক্তদান করার মাত্র ৪৮ ঘণ্টার মধ্যেই দেহে রক্তের পরিমাণ স্বাভাবিক হয়ে যায়, আর লোহিত কণিকার ঘাটতি পূরণ হতে সময় লাগে চার থেকে আট সপ্তাহ। এই পুরো প্রক্রিয়া আসলে শরীরের সার্বিক সুস্থতা, প্রাণবন্ততা আর কর্মক্ষমতাকেই বাড়িয়ে দেয়।\nতবে রক্তদানের এ উপকারগুলো আসলে তারাই পাবেন যারা নিয়মিত রক্তদান করেন। জার্নাল অব আমেরিকান মেডিকেল অ্যাসোসিয়েশনের এক রিপোর্টে দেখা গেছে, ৪৩ থেকে ৬১ বছর বয়সী যেসব মানুষ প্রতি ছয় মাস পর পর নিয়মিত রক্ত দেন, তাদের হার্ট অ্যাটাকের ঝুঁকি কম। আর প্রাকৃতিক নিয়মেই যেহেতু প্রতি চার মাস পর পর আমাদের শরীরের লোহিত কণিকা বদলায়, তাই বছরে তিনবার রক্ত দিলে শরীরের লোহিত কণিকাগুলোর প্রাণবন্ততা আরও বেড়ে যায়।\nমন ভালো করতে অনবদ্য\nরক্তদানের ফলে মৃত্যুপথযাত্রী মানুষের জীবন বাঁচানো সম্ভব হয়। কাউকে সাহায্য করার মতো, বিশেষ করে কারো জীবন বাঁচানোর মতো প্রশান্তিদায়ক অনুভূতি অন্য কিছুতেই নেই। সেই মানসিক তৃপ্তি কখনই অন্য কোনোকিছুর সঙ্গে তুলনীয় নয়। রক্তদানের মাধ্যমে মানুষের প্রতি মানুষের মমত্ববোধও বাড়ে।\nরক্তদান ধর্মীয় দিক থেকেও অত্যন্ত পুণ্য বা সওয়াবের কাজ। পবিত্র কুরআনের সূরা মায়েদার ৩২নং আয়াতে বলা হয়েছে, ‘…আর যখন কেউ কোনো মানুষের জীবন রক্ষা করল, সে যেন সমগ্র মানবজাতির জীবন রক্ষা করল।’ বলা হয়েছে- ‘নিঃশর্ত দানের জন্যে রয়েছে চমৎকার পুরস্কার। তারা লাভ করে আশীর্বাদধন্য দীর্ঘজীবন ও অমরত্ব।’ আসলে সব ধর্মেই রক্তদানকে উৎসাহিত করা হয়েছে। নিঃসন্দেহে রক্তদানের মাধ্যমে প্রাণ বাঁচানো একটি মহৎ কাজ এবং বড় ইবাদত।\nনিজের জন্য সঞ্চয়\nস্বেচ্ছায় রক্তদাতাকে একটি ডোনার কার্ড দেওয়া হয়। ওই কার্ড দিয়ে রক্তদাতা নিজে এবং নিজের পরিবার প্রয়োজনে আজীবন ওই প্রতিষ্ঠান থেকে রক্ত পেতে পারেন। এজন্য বলা যায়, রক্তদান করে দাতা আসলে নিজের দুঃসময়ের জন্য রক্ত সঞ্চয় করছেন।\nরক্তদান আমাদের নৈতিক ও সামাজিক দায়িত্বও বটে। এটা সম্পূর্ণ মানবিক ও অসাম্প্রদায়িক কার্যক্রম। এর মাধ্যমে সামাজিক দায়িত্ববোধ বৃদ্ধি পায়, এমনকি ধর্মীয় সম্প্রীতিও বৃদ্ধি পায়।\nসবশেষে বলা যায়, জীবনের জন্য প্রয়োজন রক্তের। অপারেশন ছাড়াও বিভিন্ন কারণে শরীরে রক্তের ঘাটতি হতে পারে। এসময় প্রয়োজন বিশুদ্ধ রক্ত, যার কোনো বিকল্প নেই। এখনো বিশ্বের অনেক দেশে মানুষের রক্তের চাহিদা হলে নির্ভর করতে হয় নিজের পরিবারের সদস্য বা নিজের বন্ধুদের রক্তদানের ওপর। আর অনেক দেশে পেশাদার রক্তদাতারা অর্থের বিনিময়ে রক্তদান করে। এক সময় বেশিরভাগ রক্তই আসত পেশাদার রক্ত বিক্রেতা ও আত্মীয়স্বজনের কাছ থেকে। আর পেশাদার রক্ত বিক্রেতাদের অধিকাংশই সিফিলিস, ম্যালেরিয়া, হেপাটাইটিস-বি ও সি এবং এইডসে আক্রান্ত। ফলে এই দূষিত রক্ত পরিসঞ্চালিত হয়ে রক্তগ্রহীতাও আক্রান্ত হন এসব দূরারোগ্য ব্যাধিতে।\nবিশ্বের নানা দেশ থেকে তথ্য-উপাত্ত সংগ্রহ করে জানা যায়, নিরাপদ রক্ত সরবরাহের মূল ভিত্তি হলো স্বেচ্ছায় ও বিনামূল্যে দান করা রক্ত। কারণ তাদের রক্ত তুলনামূলকভাবে নিরাপদ এবং এসব রক্তের মধ্য দিয়ে গ্রহীতার মধ্যে জীবনসংশয়ী সংক্রমণ, যেমন এইচআইভি ও হেপাটাইটিস সংক্রমণের আশঙ্কা খুবই কম। সুতরাং আসুন, জীবনসংহারি রোগ থেকে আর্ত-মানুষকে বাঁচাতে নিজে রক্ত দিই, অন্যকে রক্ত দানে উৎসাহিত করি।


স্মার্ট ওয়ার্ডপ্রেস ডেভেলপারের টুলবক্সঃ থিম চেক\nby Barış Ünver Jul 21, 2015\nRead Time:6 minsLanguages: EnglishবাংলাEspañol\nএকটা থিম তৈরি করেছেন? খুব চমৎকার ! আপনি কি এটাকে চেক করেছেন?\nআপনি যদি WordPress.org বা ThemeForest এ একটি থিম জমা দিতে চান তাহলে আপনার থিমকে চেক করার জন্য কিছু প্রদক্ষেপ নিতে হবে। Theme Check প্লাগিন হল সেগুলোর মধ্যে একটি যা WordPress.org ও ThemeForest এর রিভিউ টিমরা ব্যবহার করে। এই টিউটোরিয়ালে আমরা আপনার প্লাগিনকে থিম রিভিউয়ের নির্দিষ্ট স্ট্যান্ডার্ড বা মানের সাতে যাচাইবাচাই করতে Theme Check এর মৌলিক ব্যবহার সম্পর্কে জানব।\nচলুন শুরু করা যাক !\nওয়ার্ডপ্রসে কোডিং করার স্বাধীনতা এবং দায়িত্বশীলতার সাথে একে ব্যবহার\nওয়ার্ডপ্রেসে থিমে আপনি যেকোন কিছু করতে পারেন। যেকোন কিছু। আপনি লেটেস্ট পোস্টগুলোর তালিকা করতে পারেন, আপনি ভিডিও গ্যালারি প্রদর্শন করতে পারেন, আপনি আপনার সার্ভিসের জন্য পারিশ্রমিক নিতে পারেন, আপনি দিনের বেলা সিএসএস ফাইল পরিবর্তন করতে পারেন, আপনি আপনার ভিজিটরের ডিভাইস হ্যাক করতে পারেন খারপ JPEG ফাইল ব্যবহার করে যা আসলে কোড রান করে।\nকিন্তু উপরের সবগুলো জিনিসই কি "theme territory বা থিমের কাজের সীমার" মধ্যে নয়? না,সেটা আসল বিষয় না ! (আসলে, তাদের মধ্যে শুধু দুইটা ওয়ার্ডপ্রেস থিম দিয়ে করা উচিত। উপর্যুক্ত বিষয়গুলোর মধ্যে একটি হল বেআইনি-- আপনি অনুমান করুনতো কোনটি? আপনার থিম দিয়ে যেকোন কিছু করা আপনার উচিত না। থিমের কাজ হল ডিজাইন এলিমেন্ট প্রদান করা আর অন্য কিছুই না। কোন ফাংশনালিটি না। কোন ক্ষতিকারক কোড না।\nএটাকে বলা হয় "প্লাগিনের কাজের ক্ষেত্র থেকে দূরে থাকা"। এই কথাটার মানে হল, সব ধরনের ফাংশনালিটি এক (বা একাধিক) প্লাগিনের মাধ্যমে প্রদান করা। ওয়ার্ডপ্রেস থিম তৈরির অনেকগুলো নিয়মের মধ্যে এটা হল একটা নিয়ম। এই হ্যন্ডবুকে আরো অনেক নিয়মাবলি রয়েছে এবং আপনাকে সবগুলো নিয়ম খুব ভালোভাবে মানতে হবে যদি আপনি থিমফরেস্টে বা ওয়ার্ডপ্রেসের ডিরেকটরিতে আপনার থিম জমা দিতে চান।\nএকটা ভালো থিম তৈরি করা মানে কিন্তু দেখতে সুন্দর এমন থিম তৈরি করাকে বুঝায় না--- আপনাকে এটা খুব ভালোভাবে কোডিং করতে হবে। আপনাকে অবশ্যই প্লাগিনের কাজকরা থেকে দূরে থাকতে হবে, নির্ভুল DOCTYPE ব্যবহার করতে হবে, সব রকমের পিএইচপি ও জাভাস্ক্রিপের এরর বা ভুলগুলো ঠিক করতে হবে, কিছু কোর সিএসএস ক্লাসের সাপোর্ট যুক্ত করতে হবে আপনার থিমে, পর্যাপ্ত ডকুমেন্টেশন প্রদান করতে হবে, কোড গুলোকে সুন্দর করতে হবে অযথা কোড মুছে দিতে হবে, থিমকে অনুবাদযুগ্য করতে হবে, আর ওয়ার্ডপ্রেসকে(WordPress) সঠিকভাবে বানান করতে হবে।\nএই কাজগুলোর মধ্যে কিছু কাজ আমাদের নিজ হাতে করতে হবে। এছাড়া বাকি সব কিছুর জন্য আপনি (Theme Check বা থিম চেক ) প্লাগিন ব্যবহার করতে পারেন। (তারপর আবার সবকিছু একবার ম্যানুয়াল্লি বা নিজ হাতে পরিক্ষা করা উচিত, কে জানে হয়তো কোন ভুল থেক যেতে পারে তাই!!!)\nWordPress.org ও থিম ফরেস্টের থিম রিভিউ নিয়ে নয়টি বিষয়ের কথা উল্লেখ করতে হবে।\nচলুন WordPress.org ও ThemeForest.এর থিম রিভিউয়ের প্রক্রিয়া নিয়ে আলোচনা করি। সর্ব প্রথম আমি আপনাকে মনে করিয়ে দিতে চাই যে থিম ফরেস্ট WordPress.org এর থিম রিভিউ প্রক্রিয়াকে সম্পূর্ণভাবে গ্রহন করে। তাই আমি প্রথমে WordPress.org এর থিম রিভিউ প্রক্রিয়া নিয়ে আলোচনা করব আর তারপর থিম ফরেস্টের থিম রিভিউ নিয়ে আলোচনা করব।\nThe Handbook: এই থিম রিভিউ হ্যান্ডবুকটা ওয়ার্ডপ্রেসের থিম রিভিউ করার খুব পবিত্র একটি বই। . তাই এটিকে আপনারও পবিত্র একটা বই হিসাবে গ্রহন করা উচিত।\nRequired: WordPress.org এর থিম রিভিউ প্রক্রিয়ার শুরুতে সব "একান্ত প্রয়োজনীয় জিনিসগুলোকে" চেক করা হয়। আপনি যদি এই পর্বে পাস করতে করতে না পারেন, তাহলে আপনি ব্যর্থ হয়ে যাবেন আর আপনার থিম ওয়ার্ডপ্রেসের থিম রিপজিটরিতে দেখা যাবে না।\nRecommended: দ্বিতীয় পর্ব হলো "recommended বা সুপারিশকৃত" জিনিসগুলোর পরিক্ষা করা। ( সাব সেকশনগুলো / উপ অনুচ্ছেদগুলো দেখুন ) এই পর্বে আপনার থিমের জন্য একন্তভাবে জরুরি নয় এমন বিষয়গুলো (যেমন সিএসএস প্রিপ্রসেসর, কোর ফাংশনালিটি ও প্রাইভেসি বা গোপনীয়তা) পরিক্ষা করা হবে। আর পবিত্র হ্যান্ডবুকটা একটা কথা প্রতিজ্ঞাকরে বলে যে "কোন থিমই অনুমোদন পাবেনা যদি তা রিকামেন্ডেড বা সুপারিশকৃত জিনিসগুলো থিমে যুক্ত না করে বা মেনে না চলে।" । আল্লাহ কবুল করুন এই বক্তবটিকে।\nAccessibility: এটা হল থিম রিভিউয়ের তৃতীয় পর্ব। এই পর্বে "accessibility (একসেসিবিলিটি)" চেক করা হয় শুধু ঐ থিমগুলোর যে থিমগুলোকে "accessibility-ready" হিসাবে ট্যাগ দেওয়া হয়েছে। অন্যান্য থিমের জন্য এই পরিক্ষা জরুরি না। একসেসিবিলিটির নিজস্ব কিছু "জরুরী" ও "সুপারিশকৃত" উপ অনুচ্ছেদ আছে। তাই আপনি যদি কোন "accessibility-ready" থিমের কাজ করেন তাহলে অবশ্যই ঐ বিষয়গুলো ভালোভাবে দেখে নিতে ভুলবেন না।\nThe Theme Check Plugin: আমরা যে প্লাগিনটি নিয়ে আলোচনা করব সেই প্লাগিনটা থিম রিভিউয়ারগণও ব্যবহার করবে। কিন্তু ওরা ব্যবহার করে বলে আপনাকে ব্যবহার করতে হবে না, সেটা কিন্তু নয়। বরং, এই প্লাগিনটা ব্যবহার করলে সেটা আপনার ও রিভিউয়ার দুজনেরই অনেক সময় বাঁচাবে ।\nQueues: রিভিউয়ারদের তাদের নিজস্ব কাজের ধরন আছে, তবুও তারা দুই ধরনের কাজের তালিকা নিয়ে কাজ করেন। একটা হল "নতুন" ( নতুন জমা দেওয়া হয়েছে এমন থিমগুলো) এবং "আপডেটস/হালনাগাদ" ( থিমের আপডেট বা হালনাগাদ)।\nTickets: আপনার থিম রিভিউয়ার আপনাকে ঠিকিটের মাধ্যমে যোগাযোগ করবে। তিনি আপনাকে আপনার থিম সম্পর্কে জরুরী/প্রয়োজনীয় জিনিস, রিকামেন্ডেড/সুপারিশকৃত পরিক্ষা, এবং অন্যান্য মন্তব্য জানাবেন।\nSame Goes for ThemeForest...: WordPress.org এর থিম রিভিউ প্রক্রিয়া সম্পর্কে যা উল্লেখ করা হয়েছে তার সব কিছুই থিমফরেস্টের থিম রিভিউ প্রক্রিয়ার ক্ষেত্রেও প্রযোজ্য। আর হ্যা, আবশ্যই থিম রিভিউয়ারদের কাজের ধরন ভিন্ন হতে পারে।\n... and even more, with ThemeForest-Check: Theme Check প্লাগিনটির একটি পুরাতন এডঅন আছে যার নাম হল হল ThemeForest-Check । এই প্লাগিনটা অতিরিক্ত কিছু পরিক্ষা নিরিক্ষা করে এবং কিছু ভিন্ন মেথডস/ফাংশন আছে। থিমফরেস্টে আপনার থিমের রিভিয়ের সময় বাচনোর জন্য এটা ব্যাবহার করতে পারেন।\nআপনার থিমের অগ্রিম পরিক্ষা করার জন্য থিম চেক প্লাগিনের ব্যবহার\nথিম চেক প্লাগিনের ব্যবহার খুবই সহজ সরল।\n"Theme Check" শব্দটি লিখে সার্চ করুন Plugins > Add New -এইখানে। ( এমনও হতে পারে আপনি এই প্লাগিনের নাম লিখে সার্চ দেওয়ার আগেই সেটা কে পেয়ে যেতে পারেন যেহেতু এটা বেশিরভাগ সময়েই "Featured Plugins" সেকশনে থাকে। )\nInstall Now - বাটনে ক্লিক করুন।\nইন্সটল করার পর প্লাগিনটাকে একটিভেট বা চালু করুন।\nAppearance > Theme Check এই সেটিং এ যান।\nএই সহজ ধাপ গুলো পার হওয়ার পর আপনি নিচের মত একটা স্ক্রিন দেখতে পারবেন।\nআপনার থিম চেক বা পরিক্ষা করার আগে আপনার উচিত হল wp-config.php-এ গিয়ে WP_DEBUG এর মান true করে দেওয়া যা ডিফল্টভাবে false থাকে। এখানে দেখানো হলো কিভাবে এটা করতে হয়।\nথিম চেক প্লাগিনটা যা যা পরিক্ষা করে\nআল্লাহ, সামান্য শব্দ পরিবর্তন করে লেখা অসংখ্য শিরোনামগুলোকে আমি সত্যি অনেক ভালোবাসি।\nআমি যখন এই টিউটোরিয়াল লিখছি তখন হ্যান্ডবুকটির "Theme Check Plugin" পৃষ্টার চেকলিস্টে ৯৫ টা আইটেম/বিষয় আছে। অনেক অস্পষ্ট আইটেম আছে, কিন্তু সেকশনের শিরোনাম গুলো কিছুটা পরিষ্কার।\nএডমিন মেনুর পরিক্ষা বা যাচাই করা\neval() ফাংশন এবং আরো অনেক কিছুর সাহায্যে ক্ষতিকর কোড যেমন base64 ডিকোডিং/এনকোডিং ইত্যাদির পরিক্ষা করা যা পিএইচপির সেটীং এর সাথে কাজ করে।\nএটা যেকোনো লেখাকে পরিক্ষা করে যেমন DOCTYPE , wp_footer() ও comment_form() । (Personal rant: Why does every single theme support WordPress comments? (ব্যক্তিগত ভাড়াঃ কেন প্রতিটা থিম ওয়ার্ডপ্রেসের কমেন্ট সাপোর্ট/সমর্থন করে? I think I haven't used comments at all for any of my clients' corporate websites.) আমার মনে হয় আমি আমার ক্লাইয়েন্টের কোন কর্পোরেট ওয়েবসাইটে কোন কমেন্ট একেবারেই ব্যবহার করিনি।)\nCDN / সিডিএন পরিক্ষা করে।\nTEMPLATEPATH ও PLUGINDIR এর মত পিএইচপির কন্সটান্টগুলোকে পরিক্ষা করে।\nসাধারণ সব পরিক্ষা করে।\nকাস্টোমাইজার যেভাবে কাজ করে সেভাবে কাস্টোমাইজেশনকে পরিক্ষা করে।\nডেপ্রিকেশন বা ভবিষ্যতে বাদ যাবে এমন কোড আপনার থিমে আছে কি না তা পরিক্ষা করে।\nলাইন সঠিকভাবে শেষ হয়েছে কিনা তা পরিক্ষা করে।\nঅতিরিক্ত পরিক্ষা নিরিক্ষা করে যেমন প্রয়োজনাতিরিক্ত ফাইল (যেমন .git ও .svn ) , প্রয়োজনীয় ফাইল, পিএইচপির শর্ট ট্যাগস এবং পেজিনেশন কোড এর পরিক্ষা করে।\nটেক্সট ডোমেইন এর চেক করে।\nস্টাইলশিটের বিভিন্ন পরিক্ষা করে, যেমন থিমের নাম, ভারশন, ওয়ার্ডপ্রেসের ডিফল্ট সিএসএস এর জন্য সাপোর্ট ইত্যাদি।\nস্ক্রিনশটের পরিক্ষা ( স্ক্রিনশট আছে কি না ও এর সাইজ সঠিক কি না) করে।\nপ্লাগিনের টেরিটোরি বা কাজের পরিসীমা পরিক্ষা করে। (আমি এটাকে সবথেকে গুরুত্বপূর্ণ পরিক্ষা মনে করি।)\nউইডজেট এর সাপোর্ট কেমন তা পরিক্ষা করে।\nরিকামেন্ডেড বা সুপারিশকৃত বিষয়গুলোর পরিক্ষা করে যেমন ফিচারড ইমেজের জন্য সাপোর্ট, এডিটর স্টাইলশিটের জন্য সাপোর্ট এবং নতুন add_theme_support( 'title-tag' ) এর সাপোর্ট।\nক্ষতিকর কোড আছে কিনা তার পরিক্ষা করে।\nএবং তথ্য সম্পর্কীয় ( যা গুরুত্বপূর্ণ নয় আবার সুপারিশকৃতও নয়) পরিক্ষা নিরিক্ষা করে। যেমন iframe এর ব্যবহার, সম্ভাব্য এমন লিঙ্ক যা ডাইনামিক না, এবং প্রিন্ট করার অযোগ্য অক্ষর( যেমন তুর্কির বিশেষ অক্ষর সমুহ যা আসলেই অদ্ভুত বলে আমি মনে করি। )\nসাইড/পার্শ্ব-নোটঃ থিম রিভিউএর পবিত্র বইটিতে অনেক খালি বা অপরিপূর্ণ পৃষ্টা রয়েছে যার মানে সেটাকে আরো উন্নত করার সুযোগ এখনো খোলা আছে। আপনি যদি এই টিউটোরিয়াল ভবিষ্যতে পরে থাকেন তাহলে, তাহলে অনেক বড় বড় কথা বলার জন্য আমি দুঃখিত।\nআজকের জন্য সমাপ্তি ঠানছি।\nআমি আগেই যেভাবে বলেছি, আপনাকে ওয়ার্ডপ্রসের দেওয়া স্বাধীনতাকে দায়িত্বশীলতার সাথে ব্যবহার করতে হবে। আপনি যদি এই মুহূর্তে একটা থিম তৈরি করেন, তাহলে আপনার থিমের সম্ভাব্য ব্যবহারকারিদের ব্যপারে আপনাকে অবশ্যই চিন্তাশীল হতে হবে। থিমচেক প্লাগিনটি আপনার ওয়ার্ডপ্রেস থিমের কোডকে চেক করে পরিপূর্ণ বানানোর একটা অসাধারন হাতিয়ার।\nআপনি থিম তৈরি ও এই টুল সম্পর্কে কি মনে করেন? নিচে মন্তব্য করে আমাদের সাথে আপনার মতামত জানান। আর আপনি যদি এই লেখাটি পছন্দ করেন, তাহলে আপনার বন্ধুদের সাথে শেয়ার করতে ভুলবেন না।\nদেখা হবে আবার আগামী পর্বে যেখানে আমরা আলোচনা করব একটা ওয়েবসাইট নিয়ে যার নাম হলো GenerateWP ।


মাহে রমজান উপলক্ষ্যে শ্রমিক ভাই-বোনদের প্রতি আমাদের আহ্বান | বাংলাদেশ শ্রমিক কল্যাণ ফেডারেশন\nমাহে রমজান উপলক্ষ্যে শ্রমিক ভাই-বোনদের প্রতি আমাদের আহ্বান\nপ্রিয় শ্রমিক ভাই ও বোনেরা\nপবিত্র মাহে রমজান উপলক্ষে আপনাদের জন্য রইল আন্তরিক শুভেচ্ছা ও অভিনন্দন।\nসময়ের পরিক্রমায় রহমত, মাগফিরাত ও নাজাতের বার্তা নিয়ে পবিত্র ‘মাহে রমজান’ আবারো আমাদের নিকট সমাগত। রাসূলুল্লাহ (সা) এ মাসকে শাহরুন মোবারক তথা বরকতময় মাস বলে অভিহিত করেছেন। মাহে রমজানের রোজাকে ফরজ করার মাধ্যমে আল্লাহ রাব্বুল আলামিন মানবজাতির ইহলৌকিক ও পারলৌকিক জীবনের উন্নতি ও কল্যাণের মূল ভিত্তি তাকওয়াপূর্ণ জীবনগঠনের অনন্য সুযোগ সৃষ্টি করে দিয়েছেন। পবিত্র কুরআন মাজিদের সুরা আল বাকারার ১৮৩ নম্বর আয়াতে আল্লাহ তায়ালা বলেন, “হে ঈমানদারগণ! তোমাদের ওপর রোজা ফরয করা হয়েছে, যেমন ফরয করা হয়েছিল তোমাদের পূর্ববর্তীদের ওপর, যেন তোমরা তাকওয়া অর্জন করতে পার।” সাওম বা রোজা যেমন ক্ষুধায়-কাতর দুঃখী মানুষের প্রতি আমাদের মমত্ববোধ জাগিয়ে তোলে, তেমনি শিক্ষা দেয় সততা, ধৈর্য, একনিষ্ঠতা, ত্যাগ, সহমর্মিতা, ভ্রাতৃত্ববোধ ও সহানুভ‚তির। আর প্রেরণা জোগায় শোষণ, ক্ষুধা, দারিদ্র্য ও বৈষম্য মুক্ত একটি ইনসাফপূর্ণ সমাজ গড়ার।\nইসলাম প্রিয় শ্রমিক ভাই ও বোনেরা\nরসূল (সা) বলেছেন, “ইসলাম পাঁচটি বুনিয়াদ বা খুঁটির ওপর কায়েম আছে- ১. এ সাক্ষ্য দেওয়া যে, আল্লাহ ছাড়া কোনো মা’বুদ নেই এবং মুহাম্মদ (সা.) আল্লাহর বান্দা ও রাসূল, ২. নামাজ কায়েম করা, ৩. যাকাত আদায় করা, ৪. হজ্জ ও ৫. রমজানের রোজা রাখা। (বুখারী ও মুসলিম) রোজা বা সাওম হচ্ছে ইসলামের একটি গুরুত্বপূর্ণ স্তম্ভ। সিয়াম শব্দটি আরবি সাওম শব্দ থেকে এসেছে যার অর্থ বিরত থাকা। অর্থাৎ আল্লাহর নির্দেশ পালনের উদ্দেশ্যে সুবহে সাদিক থেকে সূর্যাস্ত পর্যন্ত পানাহার ও যৌনাচার থেকে বিরত থাকাই হলো রোজা। মূলত রমজান মাসটি হলো আমাদের জন্য প্রশিক্ষণের মাস। রোজার প্রকৃত উদ্দেশ্য হচ্ছে তাকওয়া অর্জন করা। আল্লাহকে ভয় করে জীবন পরিচালনার শিক্ষা হাসিল করা। তাকওয়া শব্দের অর্থ হচ্ছে- ‘সুরক্ষা করা, বেঁচে থাকা’ অর্থাৎ আমাদের প্রকাশ্য ও গোপনীয় সকল কাজ আল্লাহ দেখছেন এ ভয় অন্তরে ধারণ করে আল্লাহর নিষিদ্ধ কাজ থেকে নিজেকে বিরত রাখা এবং আল্লাহর পছন্দনীয় কাজ যথাযথভাবে পালন করার নাম তাকওয়া। রোজাদার ব্যক্তি আল্লাহকে ভয় করে রোজা ভেঙে যায় এমন কোনো কাজ করে না। কঠিন পিপাসায় কাতর হয়েও পানি পান করে না, আবার ক্ষুধার কঠিন যন্ত্রণায়ও কোনো খাবার খাওয়ার চিন্তা করে না। এভাবে তাকওয়ার সৃষ্টি হয়। আর যারা তাকওয়া অবলম্বন করে তাদেরকে মুত্তাকি বলে। সুতরাং রোজা রেখে যদি মিথ্যা বলা, পরনিন্দা করা, অশ্লীল কথা ও কাজ, প্রতারণা, ধোঁকাবাজি, গীবত, চোগলখুরি, হিংসা-বিদ্বেষ, কাজে ফাঁকি দেওয়া এবং অর্পিত দায়িত্ব সঠিকভাবে পালন না করাসহ সকল প্রকার অপরাধমূলক কাজ থেকে আমরা নিজেকে দূরে রাখতে না পারি, তাহলে আমাদের রোজা আল্লাহর নিকট কখনো কবুল হবে না। রাসূল (সা) বলেছেন, “যে ব্যক্তি মিথ্যা কথা ও মন্দ কাজ পরিত্যাগ করতে পারে নাই তার সারাদিন না খেয়ে থাকা আল্লাহর কাছে কোনো প্রয়োজন নাই।” (বুখারি)\nসম্মানিত শ্রমজীবী ভাই-বোনেরা\nরমজান মাস মানবজাতির জন্য আল্লাহর পক্ষ থেকে এক বড় নেয়ামত। আমরা জানি এ মাসে একটি ফরজ ইবাদত করলে অন্য মাসের সত্তরটি ফরজ আদায়ের সমান সওয়াব পাওয়া যায়, তেমনিভাবে একটি নফল ইবাদত করলে অন্য মাসের ফরজ আদায়ের সমান ফযিলত পাওয়া যায়। এ মাসে এমন একটি রাত (লাইলাতুল কদর) রয়েছে, যে রাতের মর্যাদা হাজার মাসের চেয়ে উত্তম। রাসূল (সা) বলেছেন, “যে ব্যক্তি ঈমানের সাথে ও আত্মসমালোচনার সাথে রমজানের রোজা রাখবে, তার আগের গুনাহসমূহ মাফ করা হবে। আর যে ব্যক্তি ঈমানের সাথে ও সওয়াবের নিয়তে রমজানের রাত্রি ইবাদতে কাটাবে তার আগের গুনাহসমূহ মাফ করা হবে। আর যে ঈমান ও আত্মসমালোচনার সাথে কদরের রাত্রি তালাশ করবে তার পূর্বের গুনাহ মাফ করা হবে।” (বুখারী ও মুসলিম) অন্য হাদিসে আবু হুরায়রা (রা.) হতে বর্ণিত আছে, রাসূল (সা) বলেছেন, “পবিত্র রমজান মাস উপলক্ষে আমার উম্মতকে এমন পাঁচটি বস্তু দেয়া হয়েছে যা আগেকার নবীর উম্মতদেরকে দেয়া হয়নি-\n১. রোজাদারের মুখের ঘ্রাণ আল্লাহর নিকট মেশকে আম্বরের চেয়েও অধিক প্রিয়,\n২. সমস্ত সৃষ্টিকুল এমনকি সমুদ্রের মাছও রোজাদারের জন্য ইফতার পর্যন্ত দোয়া করতে থাকে,\n৩. প্রতিদিন বেহেশতকে রোজাদারের জন্য সজ্জিত করা হয় এবং আল্লাহ পাক বলেন, আমার বান্দাগণ দুনিয়ার ক্লেশ যাতনা দূরে নিক্ষেপ করে অতি শীঘ্রই আমার নিকট আসছে,\n৪. রমজানে দুর্বৃত্ত শয়তানকে শিকলাবদ্ধ করা হয়, যার দরুন সে ঐ পাপ করাতে পারে না যা অন্য মাসে করানো সম্ভব,\n৫. রমজানের শেষ রাতে রোজাদারের গুনাহ মাফ করা হয়। (আহমদ, বায়হাকি)\nহাদিসে কুদসিতে আল্লাহ তায়ালা বলেন, “রোজা আমার জন্য, রোজার প্রতিদান আমি নিজ হাতে দিব।”\nপ্রিয় শ্রমজীবী ভাই ও বোনেরা\nআপনারা কি জানেন রমজান মাসের এত গুরুত্ব কেন? রমজান মাসটি গুরুত্ব পাওয়ার অন্যতম প্রধান কারণ হলো এ মাসে নাজিল করা হয়েছে মানবতার মুক্তির সনদ মহাগ্রন্থ আল কুরআন। পবিত্র কুরআনের সুরা বাকারার ১৮৫ নম্বর আয়াতে আল্লাহ তায়ালা এরশাদ করেন, “রমজান মাস, এ মাসেই নাজিল করা হয়েছে আল কুরআন, যা মানবজাতির জন্য পরিপূর্ণ হেদায়াত ও দ্ব্যর্থহীন শিক্ষা সংবলিত, যা সত্য-সঠিক পথ দেখায় এবং হক ও বাতিলের পার্থক্য সুস্পষ্ট করে দেয়।” প্রকৃতপক্ষে আল কুরআন ইহলৌকিক মানবজাতির ব্যক্তিগত, পারিবারিক, সামাজিক ও রাষ্ট্রীয় পথনির্দেশক। রাসূল (সা) বলেছেন, “আল্লাহ তায়ালা কোনো জাতিকে এ কুরআন দ্বারা সমুন্নত করেন আবার কোনো জাতিকে অধ:পতিত করেন।” সুতরাং এ থেকে বুঝা যায়, আল্লাহর দেয়া কুরআন অনুযায়ী না চলে মানুষের মনগড়া বিধান দিয়ে চলার কারণে আজ মুসলমানদের এ অধ:পতিত অবস্থা। এ অবস্থার পরিবর্তন করতে হলে আমাদেরকে কুরআন পড়া, বুঝা ও কুরআনের আলোকে জীবন পরিচালনা করতে হবে। আর কুরআনের বিধিবিধান জানার ও বুঝার উপযুক্ত সময় এ রমজান মাস। আসুন আত্মগঠন ও ইনসাফপূর্ণ শ্রমনীতি বাস্তবায়নের দীপ্তশপথে উজ্জীবিত হয়ে কষ্টকর কায়িক শ্রমের পাশাপাশি নিন্মের বিষয়গুলো আন্তরিকতার সাথে পালন করার চেষ্টা করি-\n১. ঈমান ও আত্মসমালোচনার সাথে রোজা রাখি।\n২. জামায়াতের সাথে পাঁচ ওয়াক্ত নামাজ, তারাবিহ, তাহাজ্জুদ এবং নফল ইবাদতসমূহ অধিক পরিমাণে আদায় করি।\n৩. সহিহশুদ্ধভাবে কুরআন পড়তে শিখার চেষ্টা করি।\n৪. প্রতিদিন অর্থসহ কুরআন, হাদিস, মাসয়ালা-মাসায়েল ও আদর্শিক বই পড়ি।\n৫. সুরা আল বাকারার ১৫৩-১৫৭, ১৮৩, ১৮৫; আলে ইমরান ১৯০-২০০; আত তাওবা ২০-২৭, ৩৮-৪২, ১১১; সুরা আল মুমিনুন\n১-১১ সুরা ইয়াসিন, সুরা আর রহমান, সুরা আস সফসহ আমপারার সুরাসমূহ অর্থ ও তাফসিরসহ পড়া ও বুঝার চেষ্টা করি।\n৬. রমজান মাসে অনৈতিকতা, নগ্নতা, অশ্লীলতা, বেহায়াপনা, দুর্নীতি ও জুলুম নির্যাতনের বিরুদ্ধে ঐক্যবদ্ধভাবে প্রতিবাদ গড়ে তুলি।\nসংগ্রামী শ্রমিক ভাই-বোনেরা\nআল্লাহ তায়ালার একমাত্র মানোনীত দ্বীন হলো ইসলাম। আর ইসলাম মানুষের ইহকালীন ও পরকালীন উভয় জগতের নিশ্চিত কল্যাণ ও সাফল্যের একমাত্র ব্যবস্থা। সুরা আলে ইমরানের ১৯ নম্বর আয়াতে এরশাদ হচ্ছে, “নিঃসন্দেহে জীবনবিধান হিসেবে আল্লাহর কাছে ইসলামই একমাত্র ব্যবস্থা।” মানবজীবনের অন্যান্য দিক ও বিভাগের মতো কাজ-কর্ম, পেশা, শ্রম দেয়াও একটি গুরুত্বপূর্ণ দিক। তাই শ্রমিক ও কর্মের সাথে সংশ্লিষ্ট মানুষের জন্য সুনির্দিষ্ট সুন্দর নীতিমালার অভাবে বর্তমান আধুনিক বিশ্বে অস্থির ও বৈষম্যপূর্ণ শ্রমব্যবস্থা বিরাজমান। ফলে শ্রমিক-মালিকের মধ্যে শুধু হিংসা-বিদ্বেষ ও বৈষম্যই বৃদ্ধি পাচ্ছে। নির্যাতিত, বঞ্চিত মেহনতি মানুষের অধিকার প্রতিষ্ঠা ও মালিক-শ্রমিক সুসম্পর্কের পরিবেশ তৈরি করতে ইসলামী শ্রমনীতির বাস্তবায়নের কোনো বিকল্প নেই। বাংলাদেশ শ্রমিক কল্যাণ ফেডারেশন ইসলামী শ্রমনীতি বাস্তবায়নের যে প্রচেষ্টা চালিয়ে যাচ্ছে তাতে শামিল হয়ে শ্রমিকের ন্যায্য অধিকার প্রতিষ্ঠার আন্দোলনকে এগিয়ে নেয়ার জন্য শ্রমিক ভাই-বোনদের প্রতি আহ্বান জানাচ্ছি।


‘কেবল বাংলাদেশেই দর্শকদের ভারত কোনো সমর্থন পায় না’- রোহিতের আক্ষেপ!\nHomebangla news‘কেবল বাংলাদেশেই দর্শকদের ভারত কোনো সমর্থন পায় না’- রোহিতের আক্ষেপ!\nঅনলাইন ডেস্ক:: এ কোয়ারেন্টাইন সাধারণ মানুষদের আনন্দ দিতে সামাজিক যোগাযোগ মাধ্যমে দেশি-বিদেশি নানা ক্রিকেট তারকাদের নিয়ে লাইভ আড্ডার আয়োজন করেন তামিম ইকবাল।\nগত শুক্রবার (১৫ মে) তামিমের লাইভ আড্ডায় অতিথি হয়ে আসেন ভারতীয় ওপেনার রোহিত শর্মা। তামিম ইকবালের সঙ্গে ফেসবুক লাইভে যুক্ত হয়ে এ আক্ষেপের কথা জানান রোহিত।\nতিনি তার মন্তব্যে জানান, বিশ্বের অন্যসব দেশের মাঠে সমর্থকের উল্লাস-উদ্দীপনার দেখা পেলেও বাংলাদেশের মাটিতে তার ছিটে-ফোঁটাও ভাগ্যে জুটে না ভারতীয় জাতীয় ক্রিকেট দলের।\nবাংলাদেশের ক্রিকেট গ্রাউন্ডে ‘ভারত! ভারত!’ স্লোগান দেয়ার মানুষ খুঁজেই পাওয়া যায় না। বাংলাদেশের দর্শকরা যে কতটা নিবেদিতপ্রাণ তা চোখে পড়ার মতো। তবে ভারতীয় সমর্থকরাও একই ধরনের। গত ১০ থেকে ১৫ বছরে আমূল বদলে গিয়েছে বাংলাদেশ ক্রিকেট দল। আর তাদের এই ইতিবাচক পরিবর্তন বিশ্বের সকল ক্রিকেটপ্রেমীর নজরে এসেছে বলে মনে করেন ভারতীয় এ ক্রিকেট তারকা।\nআড্ডায় ভারতীয় ওপেনার রোহিত শর্মা টাইগার সমর্থকদের ভূয়সী প্রশংসা করেনে। তিনি আফসোস করে বলেন, বিশ্বের সকল দেশের কাছে বাংলাদেশের সমর্থকদের সামনে খেলাটা বেশ কষ্টকর। এটা নতুন কিছু নয়।\nএর আগেও দক্ষিণ আফ্রিকার সাবেক অধিনায়ক ফাফ ডু প্লেসিস তামিমের লাইভে বাংলাদেশের সমর্থকদের কথারর প্রসঙ্গেও একই কথা উচ্চারিত করেন। তিনিও বিশ্বাস করেন, মাঠে দর্শক থাকা মানে বাংলাদেশ দলের বাড়তি সুবিধা হওয়া। তার মতে, বাংলাদেশের সমর্থকরা অসাধারণ। যারা কি না অস্ট্রেলিয়ানদের চেয়েও ভালো। বাংলাদেশ ও ভারতে দর্শকদের সামনে খেলা মাঝেমধ্যে অসম্ভব হয়ে পড়ে। গ্যালারিতে দর্শকদের নিরলস সমর্থন যে ২২ গজের খেলাটা সহজ করে দেয় তা তিনি মেনে নেন নির্দ্বিধায়।\nরোহিত শর্মা আরও বলেন, আমরা বিভিন্ন সময়ে বিশ্বের বিভিন্ন দেশে খেলতে যাই। আর যেখানেই খেলতে যাই না কেনো সেখানেই আমরা অনেক সমর্থন পাই। কেবল বাংলাদেশেই আমরা দর্শকদের কোনো সমর্থন পাই না। আমি জানি স্টেডিয়ামের আমাদের ২০০-৩০০ সমর্থক আছে কিন্তু বাংলাদেশের সমর্থকদের জন্য তাদের চিৎকার ক্রিকেটারদের কান পর্যন্ত আসে না।\nবাংলাদেশ গত ২০০৭ বিশ্বকাপে ভারতকে হারায়। এরপর ২০১২ এশিয়া কাপে শচীনের শততম সেঞ্চুরির ম্যাচে জয় তুলে নেয় বাংলাদেশ। তখন থেকেই ভারতের বিপক্ষে বাংলাদেশের ম্যাচ দর্শকপ্রিয়তা পেতে শুরু করে। ২০১৫ বিশ্বকাপে কোয়ার্টার ফাইনালে ভারতের কাছে হারে বাংলাদেশ। কিন্তু ওই ম্যাচের কিছু বিতর্কিত সিদ্ধান্ত দু’দলের সমর্থকদের মধ্যে আগুনে উত্তাপ ছড়ায়ে পড়ে। এরপর চ্যাম্পিয়নস ট্রফির সেমিফাইনাল, নিদাহাস ট্রফি, এশিয়া কাপের ফাইনালে ওই উত্তাপ বাড়ে। বাংলাদেশে ভারতীয় দল খেলতে আসলে তাই স্টেডিয়ামে দর্শকদের অনেক দু'য়ো শুনতে হয় ভারতের আর পায় না কোনো সমর্থন।\nতামিমকে উদ্দেশ্য করে রোহিত এও বলেন, কিন্তু তোমরা বাংলাদেশে এবং আমরা ভারতের মাঠে অন্যে দলদের তুলনায় যে সমর্থনটা পাই, এটার কোনো তুলনা হয় না।


যাঁকে ভালবাসা ছাড়া মুমিন হওয়া যায় না - MuftiMahbub\nYou are at:Home»আজ‌কের ফাতাওয়া»যাঁকে ভালবাসা ছাড়া মুমিন হওয়া যায় না\nBy admin on\t December 4, 2019 আজ‌কের ফাতাওয়া, আধু‌নিক মাসা‌য়েল, আপনার জিজ্ঞাসা, ইবাদত, ইসলাম প্র‌তি‌দিন, দার‌সে কুরআন, দার‌সে হাদীস, নারী পাতা, প্রচ‌লিত ভুল, প্রবন্ধ, বি‌য়ে-শাদী\nঈমানের এক গুরুত্বপূর্ণ শাখা, আল্লাহর রাসূল সাল্লাল্লাহু আলাইহি ওয়াসাল্লামের মহব্বত। অর্থাৎ একজন মুমিনকে যেসব বৈশিষ্ট্যের অধিকারী হতে হয় এবং যা ছাড়া কেউ মুমিন হতে পারে নাÑ নবীর প্রতি ভালবাসা অন্যতম। হাদীস শরীফে আল্লাহর রাসূল সাল্লাল্লাহু আলাইহি ওয়াসাল্লাম বলেছেনÑ\nতোমরা কেউ ততক্ষণ পর্যন্ত মুমিন হবে না, যতক্ষণ আমি তার কাছে তার বাবা, তার সন্তান ও সকল মানুষের চেয়ে প্রিয় না হব। Ñসহীহ বুখারী, হাদীস ১৫; সহীহ মুসলিম, হাদীস ৪৪\nনবী সাল্লাল্লাহু আলাইহি ওয়াসাল্লামের প্রতি ভালবাসা একটি মানদ-, এই মানদণ্ডের দ্বারা প্রত্যেকে নিজ নিজ ঈমান যাচাই করে নিতে পারেন। অন্তরে যদি তাঁর প্রতি মহব্বত ও ভালবাসা অনুভব করেন তাহলে আনন্দিত হোন; আল্লাহ তাআলা আপনাকে ঈমানের একটি বৈশিষ্ট্য দান করেছেন। অন্যথায় নিজের ব্যাপারে সতর্ক হোন; এখনও সতর্ক হওয়ার ও সংশোধন হওয়ার সময় আছে।\nমুমিন কি রাসূলুল্লাহ সাল্লাল্লাহু আলাইহি ওয়াসাল্লামকে না ভালবেসে পারে? যাঁর মাধ্যমে মানবজাতি পেল ঈমান ও কুরআনের মতো মহাসম্পদ, লাভ করল মুমিন হওয়ার মহাসৌভাগ্য, যিনি আমাদের দেখালেন ইহকাল-পরকালের শান্তির পথ, সেই পথ দেখাতে গিয়ে যাঁর রক্ত ঝরল, দান্দান মোবারক শহীদ হল, এরপরও আল্লাহর দরবারে উম্মতের নাজাত ও হেদায়েত প্রার্থনা করে অশ্রু ঝরালেনÑ তাঁকে তো ভালবাসতেই হবে।\nযিনি মানুষকে দিলেন মনুষ্যত্বের পাঠ, মাটির মানুষকে পরিচিত করলেন তার আসমানী মর্যাদার সাথে, তার সামনে উন্মুক্ত করলেন বিশ্বাস ও কর্মের এক উন্নত জগৎ, উন্মোচিত করলেন প্রবৃত্তির দাসত্ব থেকে মুক্ত হয়ে বিশ্বাস ও চেতনার, চরিত্র ও নৈতিকতার আকাশসম উচ্চতায় উড্ডয়নের সুপ্ত সম্ভাবনার দুয়ার। এককথায় যিনি মানবকে দেখালেন তার মানব-জন্ম সার্থক হওয়ার পথÑ তাঁকে তো ভালবাসতেই হবে।\nতাঁকে ভালবাসা ছাড়া ও তাঁর অপরিশোধ্য ঋণ স্বীকার করা ছাড়া আমরা সভ্য মানুষ কীভাবে হব?\nইসলামের শিক্ষার যথার্থতা যে, ইসলাম মানুষের আবেগ-অনুভূতির সঠিক ক্ষেত্র নির্দেশ করেছে। কোথায় ব্যবহৃত হবে অনুরাগ-ভালবাসার শক্তি, আর কোথায় বিরাগ-বিদ্বেষের শক্তিÑ কুরআন-সুন্নাহয় তার পরিষ্কার নির্দেশনা আছে। সেই নির্দেশনার সারনির্যাস নি¤েœাক্ত হাদীসটিÑ\nمَنْ أَحَبّ لِلهِ، وَأَبْغَضَ لِلهِ، وَأَعْطَى لِلهِ، وَمَنَعَ لِلهِ فَقَدِ اسْتَكْمَلَ الْإِيمَانَ.\nযে আল্লাহর জন্য ভালবাসে, আল্লাহর জন্য বিদ্বেষ পোষণ করে, আল্লাহর জন্য দেয়, আর আল্লাহর জন্য দেয়া থেকে বিরত থাকেÑ তার ঈমান পূর্ণাঙ্গ হয়েছে। Ñসুনানে আবু দাউদ, হাদীস ৪৬৮১\nএই হাদীস শরীফ আমাদের জানাচ্ছে যে, কর্মের ক্ষেত্রে যেমন আমাদের স্বাধীন-স্বেচ্ছাচারী হওয়ার সুযোগ নেই, তেমনি নেই আবেগ-অনুভূতি ও অনুরাগ-বিরাগের ক্ষেত্রেও। মুমিনের ভালবাসাও হবে আল্লাহর জন্য, বিদ্বেষও আল্লাহর জন্য। আর তাহলেই বিদ্বেষ-ভালবাসার মতো দুটি মানবীয় বৃত্তিও হয়ে যাবে ঈমানের পূর্ণতার উপায়।\nচিন্তাশীল যে কেউ শান্ত মনে চিন্তা-ভাবনা করলে ইসলামের এই শিক্ষার যথার্থতা উপলব্ধি করতে পারবেন। আজকের মানব-সমাজের অবক্ষয়-অনৈতিকতার এক বড় অংশই কি নয়Ñ মানবের অনুরাগ-বৃত্তির বিপথগামিতার ফল? তেমনি সমাজের হানাহানি, জুলুম-অবিচারেরও এক বড় অংশ কি নয়Ñ মানবের অসংযত ‘বিদ্বেষের’ কুফল? কাজেই মানবস্বভাবের এই দুই বৃত্তিকে অবশ্যই লাগাম পরাতে হবে। একে স্বেচ্ছাচারিতার পথ থেকে ফেরাতে হবে এবং সঠিক ও যথার্থ ক্ষেত্রে এর ব্যবহার নিশ্চিত করতে হবে। ইসলাম আমাদেরকে এই শিক্ষা দান করে।\nআল্লাহর জন্য যে ভালবাসা তার মধ্যে পবিত্রতম ও গভীরতম ভালবাসা হচ্ছে তাঁর রাসূল খাতামুল আম্বিয়া ওয়াল মুরসালীন হযরত মুহাম্মাদ সাল্লাল্লাহু আলাইহি ওয়াসাল্লামের প্রতি ভালবাসা। মানবের প্রতি মানবের এর চেয়ে পবিত্র ও যথার্থ ভালবাসা আর হতেই পারে না। তিনি মুমিনের কাছে তার বাবার চেয়েও বেশি শ্রদ্ধা ও সম্মানের, আপন সন্তানের চেয়েও বেশি আপনার, জগতের সকল পছন্দের মানুষের চেয়েও বেশি পছন্দের। মুমিন-হৃদয়ের এই নির্মল শ্রদ্ধা, ভালবাসা ও অন্তরঙ্গতার প্রকাশ ঘটবে জীবনের সকল ক্ষেত্রে, সকল অঙ্গনে। চিন্তা-চেতনা, আবেগ-অনুভূতি, কর্ম ও প্রেরণা, উদ্যম ও উদ্দীপনা সকল ক্ষেত্রে।\nএই পবিত্র-ভালবাসার প্রকাশ ঘটবে নবী সাল্লাল্লাহু আলাইহি ওয়াসাল্লামের জীবন সাধনাÑ দ্বীন ও শরীয়তের প্রতি অকুণ্ঠ সমর্থন, সমর্পণ ও ভালবাসার মাধ্যমে। সুন্নাহ ও শরীয়তের পঠন-পাঠন, অনুসরণ-অনুশীলন, বিস্তার ও সংরক্ষণ ইত্যাদি সকল ক্ষেত্রে মুমিন নিজেকে অগ্রণী ও অগ্রগামী করবে। আর তা করবে হৃদয়ের গভীরের সেই পবিত্র-ভালবাসা থেকে। কে না বুঝবে যে, দ্বীন ও শরীয়তের অনুসরণের মধ্য দিয়েই আমরা পেতে পারি সুন্দর জীবন ও কল্যাণ সমাজ?\nআর তাই আল্লাহর রাসূল সাল্লাল্লাহু আলাইহি ওয়াসাল্লামের প্রতি ভালবাসা হচ্ছে জীবন গঠন ও সমাজ গঠনেরও অতি বড় উপায়। সুস্থ-সুন্দর জীবন গঠনে এবং শান্তিময় সমাজ বিনির্মাণে এর কোনো বিকল্প নেই।\nতাই আসুন, আমাদের ঈমানকে মজবুত করি, আল্লাহ ও তাঁর রাসূলকে ভালবাসি, আল্লাহ তাআলার আনুগত্য ও তাঁর নবী সাল্লাল্লাহু আলাইহি ওয়াসল্লামের অনুসরণের মাধ্যমে আমাদের জীবন ও জগৎকে আলোকিত করি। আল্লাহ তাআলা আমাদের তাওফীক দান করুনÑ আমীন।